Ek: "Maar my magtig, man, jy kan die kleinste bietjie kennis sommer vir jouself binne 2 maande leer as jy goed op dreef is. Die sinsbou bly so te sê dieselfde (en dit is die groot vloek van vertaling uit Engels en Frans). Jy het linguee.de tot jou beskikking om met tegniese bewoording te help. Miskien hier en daar sal 'n bietjie agtergrondkennis van terminologie uit Latyn en Grieks ook kan help."
Ek wil nou nie onnodig kritiek teen die universiteite uitspreek nie, maar daar is 'n paar brandpuntjies wat in gedagte gehou moet word. En by jou inkopiesentrumidee aansluit. Ek fokus nou veral op die uitholling en uitkalwering van binne die fakulteite self.
Wêreldwyd (met die uitsondering van Korea (albei!), Sjina, Japan en ander hoofsaaklik kollektiewe, homogene samelewings met 'n hoë tegnologiese opbloei in Suidoos-Asië) is die nasionalisme doodverklaar. Die voordele van wêreldburgerskap ('n konsep wat deur landswette nie bestaan nie) is legio, onder andere: die maaiveldcultuur is dood; groter individualisme (en meriete); vryheid is veronderstel om meer te wees; asook Internasionale samewerking en internet (en Google Play). Maar daar is geen rede om te bewys "my land is beter as joune" nie. Jy het nie meer die "pligsbesef" of "pligsgevoel" om jou land te dien nie (jammer vir die Boy Scouts, Nick Wilde se droom om by die Junior Ranger Scouts aan te sluit, die soortgelyke Landsdiens en Voortrekkerjeugbeweging = en by uitbreiding die polisie, die weermag, die lugmag, die vloot und so weiter in te sluit...). Ek wil 'n vergelyking maak: dis soos op die platteland waar jy nie meer iets uit niets hoef te maak werk nie (ja, die teenkanting van die selfaangestelde elite (en hul paar warmbrakstalletjies) is ook daar) - jy gaan na die metro "waar werk op my sal wag" - totdat jy die kilometerlange tou sien van mense wat net so vrot onderrig is as jy. Welkom by die klub. Aan die anderkant weet die platteland dikwels nie watter potensiaal jy het nie (en laat ook nie ontwikkeling toe nie), die metro wel. Wat dus vir Suid-Afrika 'n verlies is, is by ander lande miskien 'n aanwins.
En juis, deur die gebrek aan "ons almal beweeg saam vorentoe" en "ons bou saam" (wat 'n daadwerklike dieper konstruktiewe beweging is en dieper ingedring is as vlagswaaiende trompoppies, kadette en 'n president of politikus wat praatjies maak):